arnastofnun/IGC-2024 huggingface dataset:
S-65/2016

Mál þetta, sem þingfest var 16. júní sl., og dómtekið fimmtudaginn 8. september sl., er höfðað með ákæru lögreglustjórans á Suðurlandi þann 12. apríl sl., á hendur Á-kk-þgf S-kk-þgf H-kk-þgf, til heimilis að Grundarhvarfi 18, Kópavogi,

„fyrir umferðarlagabrot

með því að hafa, föstudaginn 11. mars 2016 ekið bifreiðinni YG-N55 austur Austurveg við verslun Rúmfatalagersins á Selfossi með óskráðan og ljóslausan eftirvagn án undirakstursvarnar með 10.400 kg. yfirþunga (1.368%) á vagnási eftirvagnsins, sem var óhemlaður.

Teljast brot ákærða varða við 1. mgr. 63. gr., 1. mgr., sbr. 5. mgr. 62. gr., 1. mgr. 60. gr. og 1. mgr. 76. gr. umferðarlaga nr. 50, 1987 sbr. liði 07.50-07.51 og 23.50 í reglugerð um gerð og búnað ökutækja nr. 822/2004 með síðari breytingum, 7. gr. reglna um tengingu og drátt ökutækja nr. 394/1992 og 1. mgr. 10. gr. reglugerðar um stærð og þyngd ökutækja nr. 155/2007, allt sbr. 1. mgr. 100. gr. nefndra umferðarlaga.

Þess er krafist að ákærði verði dæmdur til refsingar og til greiðslu alls sakarkostnaðar.“

Við fyrirtöku málsins þann 8. september sl., mætti ákærði ásamt G-kk-þgf Á-kk-þgf hrl., sem skipaður var verjandi ákærða að hans ósk. Ákærði viðurkenndi skýlaust að hafa gerst sekur um þá háttsemi sem honum er gefin að sök í ákæru.

Með vísan til skýlausrar játningar ákærða og þar sem dómari taldi ekki ástæðu til að draga í efa að játning hans væri sannleikanum samkvæm var farið með málið í samræmi við ákvæði 1. mgr. 164. gr. laga nr. 88/2008 um meðferð sakamála, eftir að aðilum hafði verið gefinn kostur á að tjá sig um lagaatriði og ákvörðun viðurlaga.

Um málavexti vísast til ákæruskjals. Sannað er að ákærði hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða. Ákærði hefur með háttsemi sinni unnið sér til refsingar.

Samkvæmt framlögðu sakavottorði hefur ákærði ekki áður sætt refsingu.

Refsing ákærða er hæfilega ákveðin 800.000 kr. í sekt til ríkissjóðs, sem ákærða ber að greiða innan fjögurra vikna frá birtingu dóms þessa en sæta ella fangelsi í 36 daga.

Með vísan til 218. gr. laga nr. 88/2008 um meðferð sakamála, ber að dæma ákærða til greiðslu alls sakarkostnaðar, sem er þóknun skipaðs verjanda hans, og er hæfilega ákveðin 120.000 krónur að teknu tilliti til virðisaukaskatts.

S-kvk-nf I-kvk-nf, löglærður aðstoðarmaður dómara, kveður upp dóm þennan.

D ó m s o r ð :

Ákærði, Á-kk-nf S-kk-nf H-kk-nf, greiði 800.000 krónur í sekt til ríkissjóðs innan fjögurra vikna frá birtingu dóms þessa en sæti ella fangelsi í 36 daga.

Ákærði greiði allan sakarkostnað, 120.000 krónur, sem er þóknun skipaðs verjanda hans, G-kk-ef Á-kk-ef hrl.

S-kvk-nf I-kvk-nf.
S-47/2016

I

Mál þetta, sem dómtekið var 19. október sl., höfðaði lögreglustjórinn á Vestfjörðum með ákæru 5. september 2016 á hendur ákærða: „S-kk-þgf Ó-kk-þgf B-kk-þgf, kennitala [...], [...], [...], fyrir umferðarlagabrot, með því að hafa aðfaranótt sunnudagsins 28. ágúst 2016, ekið bifreiðinni [...], um bifreiðastæði við [...] í [...], undir áhrifum áfengis (vínandamagn í blóði mældist 0,92‰), auk þess að vera sviptur ökuréttindum, uns lögregla stöðvaði akstur hans.

Telst þetta varða við 1., sbr. 2. mgr. 45. gr. og 1. mgr. 48. gr., sbr. 1. mgr. 100. gr. umferðarlaga nr. 50/1987, sbr. síðari breytingar. Þess er krafist að ákærði verði dæmdur til refsingar, til sviptingar ökuréttar skv. 101. og 102. gr. nefndra umferðarlaga, sbr. síðari breytingar, og greiðslu alls sakarkostnaðar.“

II

Fyrirkall í máli þessu var gefið út 21. september 2016 og birt fyrir ákærða 29. sama mánaðar. Við þingfestingu málsins 19. október sl. sótti ákærði ekki þing og var málið þá að kröfu sækjanda dómtekið á grundvelli 1. mgr. 161. gr. laga nr. 88/2008 um meðferð sakamála. Samkvæmt framansögðu og með vísan til 1. mgr. 161. gr., sbr. 1. mgr. 155. gr. laga nr. 88/2008, verður dómur lagður á málið þrátt fyrir útivist ákærða þar sem framlögð gögn þykja nægileg til sakfellingar. Telst sannað að ákærði hafi gerst sekur um brot þau sem honum eru gefin að sök í ákæru og eru þau þar réttilega heimfærð til refsiákvæða.

III

Ákærði er fæddur árið [...]. Samkvæmt vottorði sakaskrár ríkisins hefur hann tvisvar gengist undir greiðslu sektar með sektargerð lögreglustjóra. Fyrri sektargerðina, sem var vegna aksturs undir áhrifum ávana- og fíkniefna og aksturs án þess að endurnýja ökuskírteini, sbr. 1., sbr. 2. mgr. 45. gr. a. og 1. mgr. 48. gr. umferðarlaga nr. 50/1987 og brots gegn 2., sbr. 5. og 6. gr. laga nr. 65/1974 um ávana- og fíkniefni, undirritaði ákærði 17. desember 2009. Síðari sektargerðina undirritaði hann 13. mars 2014 og var hún vegna brota gegn 1., sbr. 3. mgr. 45. gr. og 1., sbr. 2. mgr. 45. gr. a. umferðarlaga og 2., sbr. 5. og 6. gr. laga um ávana- og fíkniefni. Hafa framangreindar sektargerðir ítrekunaráhrif við ákvörðun refsingar nú. Að virtu framangreindu og með hliðsjón af 77. gr. almennra hegningarlaga nr. 19/1940 þykir refsing ákærða nú hæfilega ákveðin fangelsi í 30 daga.

Ákærði er sviptur ökurétti ævilangt frá birtingu dómsins að telja.

Ákærði greiði allan sakarkostnað málsins, 38.101 krónu.

Dóm þennan kveður upp S-kvk-nf E-kvk-nf K-kvk-nf dómstjóri.

D Ó M S O R Ð:

Ákærði, S-kk-nf Ó-kk-nf B-kk-nf, sæti fangelsi í 30 daga.

Ákærði er sviptur ökurétti ævilangt frá birtingu dómsins að telja.

Ákærði greiði allan sakarkostnað málsins, samtals 38.101 krónu.

S-kvk-nf E-kvk-nf K-kvk-nf
S-50/2016

I

Mál þetta, sem dómtekið var 16. nóvember sl., höfðaði lögreglustjórinn á Vestfjörðum með ákæru 29. september 2016 á hendur ákærða: „J-kk-þgf G-kk-þgf H-kk-þgf, kennitala [...], [...], [...],

I.

fyrir fíkniefnalagabrot, með því að hafa sunnudaginn 19. júní 2016, haft í sínum vörslum á lögreglustöðinni að Hafnarstræti 1 á Ísafirði, nánar tiltekið í buxnavasa sínum, 3,8 grömm af amfetamíni, sem lögregla fann við leit.

II.

fyrir fíkniefnalagabrot, með því að hafa mánudaginn 20. júní 2016, haft í sínum vörslum í íbúð að [...] á [...], krukku með 47,05 grömmum af amfetamíni, en krukkunni hafði hann komið fyrir í frystiskáp íbúðarinnar laugardaginn 18. júní s.á., en lögregla fann efnin við húsleit.

Teljast báðir ákæruliðir varða við 2., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 1. og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 789/2010 og 513/2012.

Þess er krafist að ákærði verði dæmdur til refsingar og greiðslu alls sakarkostnaðar. Þá er krafist upptöku á fyrrgreindu amfetamíni með vísan til 6. mgr. 5. gr. laga nr. 65/1974, um ávana- og fíkniefni, og 2. mgr. 14. gr. reglugerðar nr. 233/2001, ásamt síðari breytingum.“

II

Fyrirkall í máli þessu var gefið út 19. október 2016 og birt fyrir ákærða 2. nóvember sl. Við þingfestingu málsins 16. nóvember sl. sótti ákærði ekki þing og var málið þá að kröfu sækjanda dómtekið á grundvelli 1. mgr. 161. gr. laga nr. 88/2008 um meðferð sakamála. Samkvæmt framansögðu og með vísan til 1. mgr. 161. gr., sbr. 1. mgr. 155. gr. laga nr. 88/2008, verður dómur lagður á málið þrátt fyrir útivist ákærða þar sem framlögð gögn þykja nægileg til sakfellingar. Telst sannað að ákærði hafi gerst sekur um brot þau sem honum eru gefin að sök í ákæru og eru þau þar réttilega heimfærð til refsiákvæða.

III

Ákærði er fæddur árið [...]. Samkvæmt vottorði sakaskrár ríkisins hefur hann, frá árinu 2008, gengist þrisvar undir sektarrefsingu vegna brots gegn lögum um ávana- og fíkniefni nr. 65/1974. Með vísan til 77. gr. almennra hegningarlaga nr. 19/1940 og að virtum brotum ákærða þykir refsing hans nú hæfilega ákveðin fangelsi í þrjá mánuði.

Með vísan til 6. mgr. 5. gr. laga nr. 65/1974 um ávana- og fíkniefni og 2. mgr. 14. gr. reglugerðar nr. 233/2001 um ávana- og fíkniefni og önnur eftirlitsskyld efni eru gerð upptæk til ríkissjóðs samtals 50,85 g af amfetamíni.

Engan sakarkostnað leiddi af meðferð málsins.

Dóm þennan kveður upp S-kvk-nf E-kvk-nf K-kvk-nf dómstjóri.

D Ó M S O R Ð:

Ákærði, J-kk-nf G-kk-nf H-kk-nf sæti fangelsi í þrjá mánuði.

Upptæk eru gerð til ríkissjóðs 50,85 g af amfetamíni.

S-kvk-nf E-kvk-nf K-kvk-nf
S-90/2015

I

Mál þetta, sem dómtekið var 6. janúar sl., höfðaði lögreglustjórinn á Vestfjörðum með ákæru 10. desember 2015 á hendur ákærða „G-kk-þgf Þ-kk-þgf F-kk-þgf, kennitala [...], [...], [...], fyrir líkamsárás, með því að hafa aðfaranótt laugardagsins 31. október 2015, við [...] á Ísafirði, veitt A, kt. [...], eitt högg í hægra gagnauga, þannig að A missti fótanna og skall á jörðina, allt með þeim afleiðingum að hann hlaut glóðarauga á hægra auga og mar á vinstri mjöðm, auk þreifieymsla á umræddum svæðum.

Telst þetta varða við 1. mgr. 217. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar.“

II

Fyrirkall í máli þessu var gefið út 11. desember 2015 og birt fyrir ákærða 18. sama mánaðar. Við þingfestingu málsins 6. janúar sl. sótti ákærði ekki þing og var málið þá að kröfu sækjanda dómtekið á grundvelli 1. mgr. 161. gr. laga nr. 88/2008 um meðferð sakamála, sbr. 24. gr. laga nr. 78/2015. Samkvæmt framansögðu og með vísan til 1. mgr. 161. gr., sbr. 1. mgr. 155. gr. laga nr. 88/2008, verður dómur lagður á málið þrátt fyrir útivist ákærða þar sem framlögð gögn þykja nægileg til sakfellingar. Telst sannað að ákærði hafi gerst sekur um það brot sem honum er gefið að sök í ákæru og er það þar réttilega heimfært til refsiákvæða.

III

Ákærði er fæddur árið [...]. Samkvæmt vottorði sakaskrár hefur hann ekki áður sætt refsingu. Með vísan til þess og að virtu broti ákærða þykir refsing hans hæfilega ákveðin fangelsi í 30 daga en fresta skal fullnustu refsingarinnar og falli hún niður að tveimur árum liðnum haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955. Þá greiði ákærði allan sakarkostnað málsins sem samkvæmt yfirliti ákæruvalds er 23.000 krónur.

Dóm þennan kveður upp S-kvk-nf E-kvk-nf K-kvk-nf dómstjóri.

D Ó M S O R Ð:

Ákærði, G-kk-nf Þ-kk-nf F-kk-nf, sæti fangelsi í 30 daga en fresta skal fullnustu refsingarinnar og falli hún niður að tveimur árum liðnum haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði allan sakarkostnað málsins 23.000 krónur.

S-kvk-nf E-kvk-nf K-kvk-nf
S-16/2016

Mál þetta höfðaði lögreglustjórinn á Vesturlandi með ákæru 1. apríl 2016 á hendur ákærða, I-kk-þgf Ó-kk-þgf, kt......-...., Garðavík 5, Borgarbyggð. Málið var dómtekið 10. maí 2016.

Í ákæruskjali segir að málið sé höfðað gegn ákærða fyrir þjófnað, með því ,,að hafa aðfaranótt 16. nóvember 2015 stolið Humbaur álkerru model 1 að verðmæti 175.000 kr. af bílastæði gegnt húsi nr. 2 við Merkigerði á Akranesi.

Telst þetta varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði hefur fyrir dómi skýlaust játað að hafa framið það brot sem honum er gefið að sök í ákæru og er játning hans studd sakargögnum. Er því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotið, sem réttilega er fært til refsilaga í ákæru.

Samkvæmt sakavottorði ákærða hlaut hann dóm 29. janúar 2016, fyrir líkamsárás. Var refsing ákveðin 3 mánaða fangelsi skilorðsbundið í tvö ár. Brot það sem ákærði hefur nú verið sakfelldur fyrir framdi hann áður en fyrrgreindur dómur gekk og ber því að gera ákærða hegningarauka, sbr. 78. gr. almennra hegningarlaga.

Að þessu virtu þykir refsing ákærða hæfilega ákveðin 30 daga fangelsi, en fresta skal fullnustu refsingarinnar og falli hún niður að liðnum tveimur árum frá uppkvaðningu dómsins haldi ákærði almennt skilorð 57. gr. almennra hegningarlaga, nr. 19/1940.

Engan sakarkostnað leiddi af rannsókn og rekstri málsins.

G-kk-nf S-kk-nf, aðstoðarmaður dómara, kveður upp dóm þennan.

D Ó M S O R Ð:

Ákærði, I-kk-nf Ó-kk-nf, sæti 30 daga fangelsi, en fresta skal fullnustu refsingarinnar og falli hún niður að liðnum tveimur árum frá uppkvaðningu dómsins haldi ákærði almennt skilorð 57. gr. almennra hegningarlaga.

G-kk-nf S-kk-nf
S-27/2016

Mál þetta höfðaði lögreglustjórinn á Vesturlandi með ákæru 3. maí 2016 á hendur ákærðu, E-kvk-þgf Ó. Ó-kvk-þgf, kt. ...-..., Hjarðarholti 14, Akranesi. Málið var dómtekið 10. maí 2016.

Í ákæruskjali segir að málið sé höfðað gegn ákærðu fyrir umferðarlagabrot, með því ,,að hafa laugardaginn 26. mars 2016 lagt bifreiðinni DT-380 á gangstétt við verslunina Netto í Borgarnesi og síðan ekið bifreiðinni ótryggðri (án þess að bifreiðin væri tryggð lögboðnum vátryggingum) og óhæf til að stjórna henni örugglega vegna áhrifa ólöglegra ávana- og fíkniefna (í blóðsýni greindist amfetamín 1100 ng/ml og í þvagsýni greindist amfetamín og metýlfenídat) og svipt ökuréttindum á Borgarbraut í Borgarnesi, uns lögreglan stöðvaði aksturinn á móts við verslun N1.

Brot ákærðu teljast varða við 3. mgr. 27. gr., 1. mgr. sbr. 2. mgr. 45. gr. a., 1. mgr. 48. gr. og 1. mgr. 93. gr., allt sbr. 1. mgr. 100. gr. umferðarlaga nr. 50/1987.

Þess er krafist að ákærða verði dæmd til refsingar, til greiðslu alls sakarkostnaðar og til sviptingar ökuréttar samkvæmt 101. gr. og 102. gr. umferðarlaga.“

Fyrirkall á hendur ákærðu var birt henni 5. maí 2016. Við þingfestingu málsins 10. sama mánaðar sótti ákærða ekki þing og var málið þá dómtekið að kröfu ákæruvaldsins samkvæmt 1. mgr. 161. gr. laga um meðferð sakamála nr. 88/2008. Með vísan til þeirrar lagagreinar þykir mega jafna útivist ákærðu til játningar hennar, enda fer sú niðurstaða ekki í bága við sakargögn. Ákærða verður því sakfelld fyrir brotin sem réttilega eru heimfærð til laga í ákæruskjali.

Ákærða er fædd 1982 og hefur áður sætt refsingum sem nú hafa ítrekunaráhrif. Þann 15. október 2015 var ákærða dæmd í tveggja mánaða fangelsi, meðal annars fyrir ölvunarakstur og sviptingarakstur, og svipt ökurétti ævilangt.

Með brotum þeim sem ákærða er nú sakfelld fyrir hefur hún í fimmta sinn verið sakfelld fyrir ölvunar- eða fíkniefnaakstur og í fjórða sinn verið sakfelld fyrir akstur svipt ökurétti. Að framangreindu virtu og með hliðsjón af 77. gr. almennra hegningarlaga nr. 19/1940, er refsing ákærðu hæfilega ákveðin fjögurra mánaða fangelsi.

Ákærða hefur verið svipt ökurétti ævilangt frá 15. október 2015. Með vísan til 101. gr. og 102. gr. umferðarlaga ber að árétta þá sviptingu.

Með vísan til 1. mgr. 218. gr. laga um meðferð sakamála, nr. 88/2008, verður ákærða dæmd til greiðslu sakarkostnaðar samkvæmt yfirliti lögreglu um þann kostnað.

G-kk-nf S-kk-nf, aðstoðarmaður dómara, dæmir mál þetta.

D ó m s o r ð:

Ákærða, E-kvk-nf Ó. Ó-kvk-nf, sæti fangelsi í fjóra mánuði.

Ákærða er svipt ökurétti ævilangt.

Ákærða greiði 92.499 krónu í sakarkostnað.

G-kk-nf S-kk-nf
S-37/2016

Mál þetta, sem dómtekið var 16. desember 2016, er höfðað með ákæru lögreglustjórans á Austurlandi, útgefinni 11. október 2016, á hendur S-kk-þgf I-kk-þgf, kt. [...], [...], [...], „fyrir umferðarlagabrot á Fljótsdalshéraði, með því að hafa mánudaginn 5. september 2016, undir áhrifum áfengis, ekið bifreiðinni VR844, suður Hringveg á Egilsstaðanesi, þar sem lögreglan stöðvaði aksturinn. Vínandamagn í blóði kærða mældist 0,97‰.“

Í ákæruskjali er brotið talið varða við 1. mgr., sbr. 2. mgr., 45. gr., sbr. 1. mgr. 100. gr., umferðarlaga nr. 50/1987, með síðari breytingum. Er þess þar krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar, sbr. 101. og 102. gr. sömu laga.

Um málsatvik er skírskotað til ákæru. Ákærði játaði fyrir dómi skýlaust þá háttsemi sem honum er gefin að sök í ákæru. Var málið þá þegar tekið til dóms á grundvelli 164. gr. laga nr. 88/2008 um meðferð sakamála, án frekari sönnunarfærslu, eftir að sækjanda og verjanda hafði gefist kostur á að tjá sig stuttlega um lagaatriði og ákvörðun viðurlaga.

Með framangreindri játningu ákærða, sem er í fullu samræmi við gögn málsins, telst sannað að ákærði er sekur um það umferðarlagabrot sem honum er gefið að sök í ákæru og er þar rétt heimfært til refsiákvæða.

Ákærði er fæddur árið 1966. Samkvæmt fyrirliggjandi sakavottorði hefur honum tvívegis verið gerð sekt og ökuréttarsvipting vegna ölvunaraksturs, í báðum tilvikum með lögreglustjórasátt, fyrst 28. mars 2008 og síðan 9. maí 2012. Það ölvunarakstursbrot sem ákærði er nú sakfelldur fyrir telst, að virtum skilyrðum 71. gr. almennra hegningarlaga nr. 19/1940, þriðja brot hans af því tagi. Þótt játning ákærða horfi til mildunar eru ekki efni til annars en að ákveða refsingu ákærða í samræmi áralanga dómaframkvæmd, og ákveðst hún 30 daga fangelsi. Í samræmi við nefnda dómaframkvæmd eru ekki efni til þess að skilorðsbinda þá refsingu.

Þá ber að svipta ákærða ökurétti ævilangt, með vísan til þeirra ákvæða umferðarlaga nr. 50/1987 sem vísað er til í ákæru, einkum 3. mgr. 101. gr. laganna.

Samkvæmt yfirliti ákæruvaldsins og meðfylgjandi reikningum nemur sakarkostnaður við rannsókn málsins 32.358 krónum vegna sýnatöku, sendingar og blóðrannsóknar. Verður ákærða gert að greiða þann sakarkostnað, en um frekari sakarkostnað er ekki að ræða. Skipaður verjandi ákærða, G-kk-nf M. A-kk-nf hrl., afsalaði sér þóknun.

Dómur þessi er kveðinn upp af H-kvk-þgf B-kvk-þgf héraðsdómara í dómsal Héraðsdóms Austurlands að Lyngási 15, Egilsstöðum, klukkan 14:10 þriðjudaginn 3. janúar 2017.

Dómsorð:

Ákærði, S-kk-nf I-kk-nf, sæti fangelsi í 30 daga.

Ákærði er sviptur ökurétti ævilangt.

Ákærði greiði 32.358 krónur í sakarkostnað.

H-kvk-nf B-kvk-nf
S-102/2017

Mál þetta er höfðað með ákæru lögreglustjórans á Norðurlandi eystra, útgefinni 11. maí 2017, á hendur Þ-kk-þgf P-kk-þgf P-kk-þgf, .....,

„fyrir þjófnað, með því að hafa aðfaranótt þriðjudagsins 28. mars 2017, brotist inn í verslun Hjálpræðishersins, [....] og stolið þaðan „velferðarsjóði“ trúarsamtakanna og „kaffisjóðnum“, en áætlað þýfi hans úr þessu innbroti var um 6.000- krónur.

Telst þetta varða við 1. mgr. 244. gr. almennra hegningarlaga nr. 19, 1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði kom fyrir dóm og neitaði sök. Var þá ákveðin aðalmeðferð í málinu. Í því þinghaldi er hún var fyrirhuguð óskaði ákærði eftir að breyta afstöðu sinni til ákæruefnsins. Játaði ákærði skýlaust sök í framhaldi af því.

Með játningu sinni, sem fær næga stoð í gögnum málsins og ekki þykir vera ástæða til að draga í efa, telst ákærði sannur að sök og hefur unnið sér til refsingar en háttsemi hans er rétt færð til refsiheimildar í ákæra.

Samkvæmt sakavottorði ákærða var honum gerð sektarrefsing fyrir umferðarlagabrot með dómum 14. maí 2013 og 26. júní 2014. Þá gekkst hann undir sektargreiðslu hjá lögreglustjóra 17. september 2014 fyrir fíkniefnalagabrot. Fram að þessu hafði ákærða síðast verið gerð refsing með dómi 25. nóvember 2005, en sakaferill hans hafði þá verið nær óslitinn allt frá árinu 1990. Hinn 9. janúar 2017 var ákærði sakfelldur fyrir umferðarlagabrot og fíkniefnalagabrot en var ekki gerð refsing. Með dómi Hæstaréttar Íslands hinn 11. apríl 2017 var hann svo sakfelldur fyrir fjögur þjófnaðarbrot, tilraun til þjófnaðar, tilraun til fjársvika, nytjastuld, ólögmæta meðferð á fundnu fé og akstur bifreiðar sviptur ökurétti. Var hann dæmdur til fjögurra mánaða fangelsisvistar. Endurskoðaði Hæstiréttur þar héraðsdóm sem kveðinn hafði verið upp 13. apríl 2016 og en ákærði var þá sakfelldur fyrir öll þau atriði sem Hæstiréttur sakfelldi hann fyrir 11. apríl 2017. Með broti sínu nú hefur ákærði ítrekað auðgunarbrot en brot hans beindist á hinn bóginn ekki að verulegum fjármunum. Verður refsing hans ákveðin fangelsi í tvo mánuði sem ekki er unnt að binda skilorði. Ákærði verður dæmdur til greiðslu málsvarnarþóknunar skipaðs verjanda síns, G-kk-ef M. A-kk-ef hrl. 358.360 króna með virðisaukaskatti og 139.000 króna ferðakostnaðar hans og 21.368 króna útlagðs kostnað hans.

Af hálfu ákæruvaldsins fór E-kk-nf Þ-kk-nf ftr. með málið.

Þ-kk-nf D-kk-nf héraðsdómari kveður upp dóm þennan.

D Ó M S O R Ð

Ákærði, Þ-kk-nf P-kk-nf P-kk-nf, sæti fangelsi í tvo mánuði.

Ákærði greiði 358.360 króna þóknun skipaðs verjanda síns, G-kk-ef M. A-kk-ef hrl., 139.000 króna ferðakostnað og 21.368 króna útlagðan kostnað hans.
S-118/2017

Mál þetta, sem dómtekið var þann 28. júní sl., er höfðað með ákæru lögreglustjórans á Norðurlandi eystra, útgefinni 13. júní sl., á hendur X;

„fyrir þjófnað, með því að hafa mánudaginn 16. janúar 2017, stolið fartölvu af gerðinni Asus úr versluninni Tölvulistanum, sem staðsett er í verslunarmiðstöðinni Glerártorgi á Akureyri, en verðmæti tölvunnar var 184.995 krónur.

Telst þetta varða við 1. mgr. 244. gr. almennra hegningarlaga nr. 19, 1940.

Þess er krafist að ákærði verði dæmdur til refsingar og til greiðslu alls sakarkostnaðar.

Einkaréttarkrafa.

Í málinu gerir Tölvulistinn kt. 590902-2250, Suðurlandsbraut 26, Reykjavík bótakröfu á hendur ákærða að fjárhæð kr. 184.995, auk vaxta skv. 1. mgr. 8. gr. laga nr. 38/2001, um vexti og verðtryggingu frá 16. janúar 2017 til 16. júní 2017, en síðan dráttarvöxtum skv. 1. mgr. 6. gr. sömu laga frá þeim degi til greiðsludags.“

I.

Fyrirkall í máli þessu var gefið út 13. júní sl. og var það birt fyrir ákærða 14. sama mánaðar. Við þingfestingu málsins sótti ákærði ekki þing og var málið þá dómtekið að kröfu fulltrúa ákæruvalds með vísan til 1. mgr. 161. gr. laga nr. 88/2008.

Þykir mega jafna framangreindri útivist ákærða til játningar hans með vísan til ofangreindrar lagagreinar, enda fer sú niðurstaða ekki í bága við gögn málsins, þar á meðal framburðarskýrslu ákærða hjá lögreglu. Telst brot ákærða því nægilega sannað og er það réttilega heimfært til lagaákvæða í ákæru.

II.

Samkvæmt sakavottorði hefur ákærði áður verið dæmdur til refsinga. Hann var þannig þann 19. nóvember 2013 dæmdur til að greiða sekt til ríkissjóðs fyrir áfengislagabrot og fyrir brot gegn ávana- og fíkniefnalöggjöfinni, en eldri dómar hafa ekki ítrekunaráhrif í máli þessu, sbr. ákvæði 3. mgr. 71. gr., en einnig 61. gr. almennra hegningarlaga nr. 19/1940.

Refsing ákærða þykir hæfilega ákveðin 45 daga fangelsi. Eftir atvikum þykir fært að fresta framkvæmd refsingarinnar og ákveða að hún falli niður að liðnum tveimur árum frá uppkvaðningu dómsins að telja, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1995.

Fallist er á áðurgreinda einkaréttarkröfu Tölvulistans, að fjárhæð 184.995 krónur enda er krafan studd gögnum. Dæmist hún með vöxtum eins og greinir í dómsorði.

Engan sakarkostnað leiddi af rekstri málsins.

Fyrir hönd lögreglustjóra fór með málið A-kvk-nf B-kvk-nf B-kvk-nf fulltrúi.

Ó-kk-nf Ó-kk-nf héraðsdómari kveður upp dóm þennan.

D Ó M S O R Ð:

Ákærði, X, sæti fangelsi í 45 daga, en fresta skal fullnustu refsingarinnar og hún niður falla að liðnum tveimur árum haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1995.

Ákærði greiði Tölvulistanum, kt. 590902-2250, Suðurlandsbraut 26, Reykjavík, skaðabætur að fjárhæð 184.995 krónur auk vaxta skv. 1. mgr. 8. gr. laga nr. 38/2001 um vexti og verðtryggingu, frá 16. janúar til 14. júlí 2017 verði hún eigi greidd fyrir þann tíma, en eftir það með dráttarvöxtum skv. 1. mgr. 6. gr. sömu laga frá nefndum degi til greiðsludags.